Boer petition of rights and demand for freedom - Stormfront
Boer petition of rights and demand for freedom
01-23-2007, 07:13 AM #1
Geagte Boerevriende en Volksgenote,
Vergun my om u, as ek dit nie reeds gedoen het nie, alles wat mooi en edel is toe te wens vir die nuwe jaar. Elke jaar het maar sy hoogtes en sy laagtes. My voorneme is dat ek hierdie jaar my naaste - my volksgenote - teen my bors sal vasdruk en sal troetel want vet weet ons mense is so min en dan word ons nog deur die vyand vermoor, verkrag, vertrap, verjaag en hier waar ek langs die grootpad sit sien ek hoe swerf ons mense verby. Sonverbrand, gehawend, en verslete en niemand ruk ons uit die hand van ons oorheersers. My voorneme is om hierdie jaar 'n stryd te ontketen wat ons nader aan ons vryheid gaan bring. Daarom sal ek my broer al sondig hy teen my 70 X 7 vergewe. Ek het ook rede gehad om bitter gebelgd te wees oor wat broers aan my doen. Vandag lê dit ver in die verlede en weet ek ons kan in hierdie land nie sonder een enkele Boer klaarkom nie - Never mind of sy hare blond is en of sy oë blou is. Ons naaste is hy wat in dieselfde loopgraaf lê met sy geweerloop in die regte rigting.
Ek weet daar is baie van ons mense wat beswaar het teen baie organisasies maar baie Boere-organisasies gaan ons almal help om by ons vryheid uit te kom. Daar is net een vereiste dat wanneer dit by die omskrywing van die vryheidstryd kom dit absoluut korrek móét wees. Ons vryheidstryd is die herstel van die twee Boererepublieke - die Vrystaat en Transvaal (ook die gedeelte van Noord-Natal wat sitting in die Raadsaal van Pretoria gehad het). Ons sal andersins met 'n duim meer of met 'n duim minder niemand van ons vyande kan oortuig van die erns van ons saak nie.
Diegene wat besig is met hulle siening oor die herstel van die vryheid moet daarmee voortgaan en daar is reeds al groot en goeie werk gedoen. Oral rondom ons sien ons hoe die vryheidsvlae begin wapper, hoor ons selfs kindertjies van 5 jaar "De la Rey, De la Rey" sing. Ek is nou 70 en my hart jubel asof ek 16 is. Niks gaan ons keer nie.
Daarom sluit ek hierby 2 dokumente in vir u insae. Dit gaan aan Groot-Brittanje en elke ambassade en delegasie in Suid-Afrika. Vir hierdie infame regering word 'n spesiale een opgestel wat effens anders sal lees maar die deklarasie en proklamasie van ons vryheid gaan wees. Ons sal hierdie plakkers wat onwettig op ons grondgebied - die Transvaal en die Vrystaat - kennis gee dat hulle nie net onwettig hier is nie maar ook onwelkom. Dit wil ons graag aan ene Thabo Mbeki gaan gee.
Dit is maar die begin van 'n ander fase van ons vryheidstryd. Voor ons lê 'n pad van bloed sweet en trane maar soos die Engelse skrywer Thomas B Macauley in 1859 in sy boek "Lays of ancient Rome" geskryf het:
Daarom het ek die vrymoedigheid om by u te pleit om met die ondertekening van die ondersteuningslys behulpsaam te wees. Ons Aksie 20 000 (handtekeninge) sal ons in staat stel om presies daar te begin toe op 31 Mei 1902, 30 Vrystaatse-afgevaardigdes en 30 Transvaalse-afgevaardigdes namens 20 000 burgers te velde die bitter keuse moes maak, geboelie deur die Engelse, om 'n vernederende vrede te sluit.
U word nie met u betrokkenheid 'n lid van die Orde Boerevolk nie. Dit kan net op uitnodiging geskied, maar vir u inligting en vir die wat nie weet nie het ons stryd al begin op 30 Oktober 1989 en was ek al vir daardie stryd 6 maande aangehou. Saam met my in hierdie stryd is daar manne wat net so hoë prys betaal het. Ons wil vry wees om onsself te wees. Kom ons vat hande.